PTT-BCP ลดราคาน้ำมันทุกชนิด 40 สต./ลิตร เว้น E85 ลด 20 สต. มีผลพรุ่งนี้
PTT-BCP ลดราคาน้ำมันทุกชนิด 40 สต./ลิตร เว้น E85 ลด 20 สต./ลิตร มีผลพรุ่งนี้ (9 ก.พ.61)
8 ก.พ. 2561

บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP แจ้งปรับลดราคาขายปลีกน้ำมันทุกชนิด ลิตรละ 40 สตางค์ ยกเว้น E85 ปรับลดลง 20 สตางค์/ลิตร โดยมีผลตั้งแต่เวลา 05.00 น.วันพรุ่งนี้ (9 ก.พ.61) เป็นต้นไป
ทั้งนี้ ส่งผลให้ราคาน้ำมันหน้าสถานีบริการน้ำมัน PTT และ BCP ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของ ปตท.ลิตรละ 35.16 บาท, แก๊สโซฮอล์ 95 ลิตรละ 28.05 บาท, แก๊สโซฮอล์ 91 ลิตรละ 27.78 บาท, E20 ลิตรละ 25.54 บาท, E85 ลิตรละ 20.74 บาท ส่วนดีเซล ลิตรละ 27.19 บาท (ราคานี้ยังไม่รวมภาษีท้องที่ของแต่ละจังหวัด)
 